

**2021 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдерін бекіту туралы**

Мерзімі біткен

Түркістан облысы әкiмдiгiнiң 2021 жылғы 11 ақпандағы № 36 қаулысы. Түркістан облысының Әдiлет департаментiнде 2021 жылғы 12 ақпанда № 6061 болып тiркелдi. Мерзімі өткендіктен қолданыс тоқтатылды

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 27-бабының 2-тармағына, Нормативтік құқықтық актілерді мемлекеттік тіркеу тізілімінде № 17583 болып тіркелген "Акваөсіру (балық өсіру шаруашылығы) өнімділігін және өнім сапасын арттыруды субсидиялау қағидаларын бекіту туралы" Қазақстан Республикасы Премьер-Министрінің орынбасары – Қазақстан Республикасы Ауыл шаруашылығы министрінің 2018 жылғы 4 қазандағы № 408 бұйрығына сәйкес, Түркістан облысының әкімдігі ҚАУЛЫ ЕТЕДІ:

      1. 2021 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдері осы қаулының қосымшасына сәйкес бекітілсін.

      2. "Түркістан облысы әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы қаулыны "Қазақстан Республикасының Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) осы қаулыны оны ресми жарияланғаннан кейін Түркістан облысы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау облыс әкiмiнiң орынбасары Ұ.Қ.Тәжібаевқа жүктелсiн.

      4. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| *Облыс әкімі* | *Ө. Шөкеев* |
| *А.Ш. Жетпісбай* |
| *Ә.Е. Тұрғымбеков* |
| *С.А. Қалқаманов* |
| *М.И. Мырзалиев* |
| *А.С. Сабитов* |
| *Ұ.Қ. Тәжібаев* |
| *А.А. Абдуллаев* |
| *А.Б. Тасыбаев* |

      "2021 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдерін бекіту туралы" Түркістан облысы әкімдігінің 2021 жылғы "\_\_\_"\_\_\_\_\_\_\_\_\_\_\_\_\_№\_\_\_\_\_ қаулысына

|  |  |
| --- | --- |
|  | Түркістан облысы әкімдігінің 2021 жылғы 11 ақпандағы № 36 қаулысына қосымша |

**2021 жылға акваөсіру (балық өсіру шаруашылығы) өнімділігін және өнім сапасын арттыруға субсидиялар көлемдері**

      Ескерту. Қосымша жаңа редакцияда - Түркістан облысы әкiмдiгiнiң 22.11.2021 № 257 қаулысымен (алғашқы ресми жарияланған күнінен бастап қолданысқа енгізіледі).

|  |  |  |  |  |  |  |
| --- | --- | --- | --- | --- | --- | --- |
| № | Субсидиялау бағытының атауы | Өлшем бірлігі | Субсидия көлемі | 1 (бір) килограмм акваөсіру (балық өсіру шаруашылығы) өнімін өндіруге жұмсалған азық шығысының нормасы, килограмм | 1 (бір) килограмм балық азығына бөлінетін субсидиялар сомасы, теңге | Субсидиялар сомасы, мың тенге |
| 1. | Бекіре тұқымдас балықтар мен олардың будандары | килограмм | 58 479,5 | 1,5 | 285 | 25 000,0 |
| 2. | Албырт тұқымдас балықтар мен олардың будандары | килограмм | 30 864,2 | 1,2 | 270 | 10 000,0 |
| 3. | Тұқы тұқымдас балықтар мен олардың будандары | килограмм | 779 166,6 | 4,0 | 105 | 327 250,0 |
|  | Барлығы |  |  |  |  | 362 250,0 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК